cyanic-selkie/wikianc huggingface dataset:
খভিচা কভারাতসখেলিয়া
রুবিন কাজান
২০১৯ সালের ৬ই জুলাই তারিখে, কভারাতসখেলিয়া রুবিন কাজানের সাথে পাঁচ বছরের চুক্তি স্বাক্ষর করেছিলেন। অতঃপর ১৫ই জুলাই তারিখে তিনি পূর্ববর্তী ক্লাব লকোমতিভ মস্কোর বিরুদ্ধে ম্যাচে রুবিন কাজানের প্রথমবারের মতো মাঠে নামেন, তিনি উক্ত ম্যাচের দ্বিতীয়ার্ধে বদলি খেলোয়াড় হিসেবে খেলেছিলেন; ম্যাচটি ১–১ গোলে ড্র হয়েছিল। ক্লাবের অফিসিয়াল ওয়েবসাইটে রুবিন কাজানের ভক্তরা কভারাতসখেলিয়াকে উক্ত ম্যাচের সেরা খেলোয়াড় হিসেবে মনোনীত করেছিল।
সামগ্রিকভাবে, তার ক্রয়কে রাশিয়ার বেশ কয়েকটি গণমাধ্যম রুবিন কাজানের অন্যতম সফল স্থানান্তর হিসেবে অভিহিত করেছিল। ২০১৯ সালের জুন মাস হতে ২০২০ সালের জুন মাস সময়ের মধ্যে এক মৌসুমে তার বাজার মূল্য পাঁচ গুণ বৃদ্ধি পেয়েছিল। রুবিন কাজানের সমর্থকদের ভোটের উপর ভিত্তি করে, কভারাতসখেলিয়া ২০২০-২১ মৌসুমে চার বার (আগস্ট, সেপ্টেম্বর, অক্টোবর এবং এপ্রিল) মাসের সেরা খেলোয়াড়ের পুরস্কার জয়লাভ করেছিলেন।
নাপোলি
২০২২ সালের ১লা জুলাই তারিখে, কভারাতসখেলিয়া দিনমো বাতুমি হতে সেরিয়ে আ-এর ক্লাব নাপোলি ১০–১২ মিলিয়ন ইউরোর বিনিময়ে ২০২৭ সাল পর্যন্ত সময়ের জন্য একটি চুক্তি স্বাক্ষর করেছেন। ১৪ই জুলাই তারিখে, আনুন ভাল দি নঁয়ের বিরুদ্ধে একটি প্রীতি খেলায় ক্লাবের হয়ে তার অনানুষ্ঠানিক অভিষেক করেন, উক্ত তিনি দুটি গোল করেন এবং একটি অ্যাসিস্ট প্রদান করেন।
১৫ই আগস্ট তারিখে, এল্লাস ভেরোনার বিরুদ্ধে সেরিয়ে আ-এর প্রথম ম্যাচদিনে ক্লাবের হয়ে কভারাতসখেলিয়া অভিষেক করেছেন; ৫–২ গোলের ব্যবধানে জয়ের উক্ত ম্যাচে তিনি একটি করে গোল এবং অ্যাসিস্ট করেছেন। পরের ম্যাচদিন ২১শে আগস্ট তারিখে মোনৎসার বিরুদ্ধে ৪–০ গোলে জয়ের ম্যাচে তিনি সেরিয়ে আ-এ তার প্রথম জোড়া গোল করেছেন। এই ম্যাচদ্বয়ের ফলে কভারাতসখেলিয়া সেরিয়ে আ-এর শীর্ষ গোলদাতার তালিকায় শীর্ষ স্থান অধিকার করেছিলেন, এছাড়াও তিনি নাপোলির ইতিহাসে প্রথম খেলোয়াড় হিসেবে দুটি উদ্বোধনী লিগ ম্যাচে তিনটি গোল করেছেন। তদুপরি, তিনি ২০২২ সালের আগস্ট মাসে সেরিয়ে আ মাসের সেরা খেলোয়াড় নির্বাচিত হয়েছিলেন।
৪ঠা অক্টোবর তারিখে, তিনি আয়াক্সের বিরুদ্ধে ৬–১ গোলের ম্যাচে উয়েফা চ্যাম্পিয়নস লিগে তার প্রথম গোল করেছেন। এক সপ্তাহ পরে ফিরতি লেগে আরেকটি গোল এবং অ্যাসিস্টের মাধ্যমে কভারাতসখেলিয়া ম্যাচসেরা নির্বাচিত হয়েছিলেন এবং উয়েফা চ্যাম্পিয়নস লিগের সপ্তাহের সেরা দলে অন্তর্ভুক্ত হয়েছিলেন।
আন্তর্জাতিক ফুটবল
কভারাতসখেলিয়া জর্জিয়া অনূর্ধ্ব-১৭, জর্জিয়া অনূর্ধ্ব-১৯ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১৭ সালের ১লা মে তারিখে তিনি প্রীতি ম্যাচে লাতভিয়া অনূর্ধ্ব-১৭ দলের বিরুদ্ধে ম্যাচে জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। জর্জিয়ার বয়সভিত্তিক দলের হয়ে তিনি প্রায় ৩ বছরে ৩০ ম্যাচে অংশগ্রহণ করে ৩১টি গোল করেছেন। তিনি জর্জিয়া অনূর্ধ্ব-১৭ দলের হয়ে অভিষেক ম্যাচেই জর্জিয়ার বয়সভিত্তিক দলের হয়ে প্রথমবারের মতো গোল করেছেন।
২০১৯ সালের ৭ই জুন তারিখে, ১৮ বছর, ৩ মাস ও ২৬ দিন বয়সে, উভয় পায়ে ফুটবল খেলায় পারদর্শী কভারাতসখেলিয়া জিব্রাল্টারের বিরুদ্ধে অনুষ্ঠিত উয়েফা ইউরো ২০২০ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জর্জিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৮ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি জর্জিয়া ৩–০ গোলের ব্যবধানে জয়লাভ করেছিল। জর্জিয়ার হয়ে অভিষেকের বছরে কভারাতসখেলিয়া সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ৪ মাস ও ৭ দিন পর, জর্জিয়ার জার্সি গায়ে প্রথম গোলটি করেছেন; ২০২০ সালের ১৪ই অক্টোবর তারিখে, উত্তর মেসিডোনিয়ার বিরুদ্ধে ম্যাচের ৭৪তম মিনিটে নিকা কভেকভেস্কিরির অ্যাসিস্ট হতে জর্জিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
ব্যক্তিগত জীবন
কভারাতসখেলিয়া সাবেক ফুটবল খেলোয়াড় বাদ্রি কভারাতসখেলিয়ার ছেলে। তার দুই ভাই রয়েছে এবং তার ছোট ভাই টর্নিকেও (জন্ম ২০১০) ফুটবল খেলেন। বিভিন্ন গণমাধ্যম এবং ভক্তদের দ্বারা তাকে "জর্জীয় মেসি" এবং "কভারাডোনা" ডাকনাম দেওয়া হয়েছে।
রবার্ট ব্যাডেন পাওয়েল
রবার্ট বেডেন পাওয়েল, প্রথম ব্যারন বেডেন-পাওয়েল, ওএম, জিসিএমজি, জিসিভিও, কেসিবি (Robert Stephenson Smyth Baden-Powell; ফেব্রুয়ারি ২২, ১৮৫৭ - ৮ জানুয়ারি, ১৯৪১) স্কাউট আন্দোলনের প্রতিষ্ঠাতা হিসেবে বৈশ্বিকভাবে পরিচিত হয়ে আছেন। এছাড়াও, তিনি ইংরেজ সামরিক কর্মকর্তা ছিলেন। তার পূর্ণ নাম রবার্ট স্টিভেন্সন স্মিথ লর্ড বেডেন পাওয়েল অব গিলওয়েল। স্কাউটদের মাঝে তিনি বি.পি. এবং গিলওয়েলের বেডেন পাওয়েল নামেও সমাধিক পরিচিত। বেডেন পাওয়েল এর বাবা ছিলেন অক্সফোর্ড এর প্রফেসর আর.এইচ.জি পাওয়েল ও মা হেনরিয়েটা গেসা।
কর্মজীবন
বেডেন পাওয়েল লন্ডনে জন্মগ্রহণ করেন এবং ব্রিটিশ সরকারি বিদ্যালয়ে অধ্যয়ন করেন। এরপর ১৮৭৬ সালে একজন লেফটেন্যান্ট হিসেবে ব্রিটিশ সেনাবাহিনীতে ১৩ নং হসাসদলে যোগদান করেন। ব্রিটিশ সেনাবাহিনীর কর্মকর্তা হিসেবে তিনি ভারত, দক্ষিণ আফ্রিকার অ্যাংলো-এশেনতি এবং বোয়ের যুদ্ধসহ প্রভৃতি ব্রিটিশ উপনিবেশে কৃতিত্বের সাথে দায়িত্ব পালন করেন এবং বেশ কিছু ইতিহাস প্রসিদ্ধ যুদ্ধে অংশগ্রহণ করেন। এছাড়াও, মাল্টায় নিয়োজিত ছিলেন। সামরিক জীবনের শেষদিকে তিনি ইংল্যান্ডে ফিরে যান এবং অশ্বারোহী বাহিনীর গুরুত্বপূর্ণ পদের দায়িত্ব গ্রহণ করেন।
সামারিক বাহিনীতে কর্মরত থাকাকালীন সবচেয়ে বেশি সফলতা পান ম্যাফেকিং অবরোধে। সেজন্যেই তিনি মেজর জেনারেল পদে উন্নীত হন। পরবর্তীতে ১৯১০ সালে বেডেন পাওয়েল লেফট্যানেন্ট জেনারেল হিসেবে অবসর গ্রহণ করেন।
স্কাউটিং
সামরিক জীবনের বিভিন্ন অভিজ্ঞতা থেকে, বিশেষ করে ম্যাফেকিংয়ের যুদ্ধ থেকে তিনি ধারণা পান বালকদেরকে দিয়েও উপযুক্ত প্রশিক্ষণের মাধ্যমে গুরুত্বপূর্ণ কাজ সমাধা করা যেতে পারে। ম্যাফেকিংয়ের যুদ্ধে স্বেচ্ছাসেবক বালকদলের অবদান দেখে তিনি অভিভূত হন এবং এরপর থেকেই বালকদেরকে নিয়ে কিছু একটা করার পরিকল্পনা চলতে থাকে। পরবর্তীতে মাত্র ২০ জন বালক নিয়ে ১৯০৭ সালে পরীক্ষামূলক ভাবে স্কাঊট আন্দোলন বা বয় স্কাউট হিসেবে আত্মপ্রকাশ করে। এ প্রসঙ্গে তিনি তার প্রথম পুস্তিকা 'হ্যান্ডবুক ফর বয়েজ' লিখেন। স্কাউটক্রাফটকে ভিত্তি করে উডব্যাজ প্রোগ্রাম শুরু করেন যা জুলু সম্প্রদায়ের জীবনগাঁথাকে ঘিরে পরিচালিত হয়েছিল।
ব্যক্তিগত জীবন
জানুয়ারি, ১৯১২ সালে রবার্ট বেডেন পাওয়েল স্কাউটের বিশ্ব সফরের অংশ হিসেবে নিউইয়র্কের পথে বের হয়েছেন। পথিমধ্যে ওলেভ সেন্ট ক্লেয়ার সোমেজর সাথে পরিচিত হন। ২৩ বছর বয়সী ওলেভ এবং ৫৫ বছর বয়সী রবার্ট ২২ ফেব্রুয়ারি একই তারিখে জন্মগ্রহণ করেছিলেন। পাওয়েলের অসম্ভব জনপ্রিয়তা ও খ্যাতির কারণে একই বছরের সেপ্টেম্বর মাসে গণমাধ্যমকে এড়িয়ে বাগদান পর্ব সমাপণ করেন। কঠোর গোপনীয়তায় তারা পার্কস্টোনের সেন্ট পিটার্স চার্চে ৩০ সেপ্টেম্বর, ১৯১২ সালে বিবাহবন্ধনে আবদ্ধ হন।  ইংল্যান্ডের স্কাউট এবং গাইডেরা প্রত্যেকই এক পেনি করে চাঁদা সংগ্রহ করে বেডেন-পাওয়েল দম্পতির জন্যে বিয়ের উপহারস্বরূপ একটি গাড়ী দেয়। ব্রাউনসী আইল্যান্ডের সেন্ট ম্যারি'জ চার্চের অভ্যন্তরে তাদের বিয়ের স্মারক চিহ্ন রয়েছে।
রবার্ট বেডেন-পাওয়েল এবং ওলেভ বেডেন পাওয়েল হ্যাম্পশায়ারের বেন্টলের কাছাকাছি প্যাক্স হিলে ১৯১৯ থেকে ১৯৩৯ সাল পর্যন্ত বসবাস করেছিলেন।
মহাকাব্য
right|thumb|একটি পাথরের টুকরায় ধারণকারী [[গিলগামেশের মহাকাব্য]]
বিবরণ
অল্প আয়তন ও ক্ষুদ্রাকৃতি খণ্ডকাব্যের (যেমনঃ মেঘদূত, সীতার বনবাস, শকুন্তলা ইত্যাদি) চেয়ে মহাকাব্যের প্রেক্ষাপট বিস্তৃত ও ব্যাপক।
অবয়ব
সংস্কৃত আলঙ্কারিকদের মতে আশীর্বচন, নমস্ক্রিয়া অথবা বস্তুনির্দেশ দ্বারা কাব্যারম্ভ হয়। মহাকাব্যের আখ্যান-বস্তু পৌরাণিক বা ঐতিহাসিক। বিশ্বনাথ বলেছেন, ইতিহাসোদ্ভবংবৃত্তমন্যদ্বা সজ্জনাশ্রয়ম্‌। নায়ক (কখনো কখনো একাধিক নায়কও থাকিতে পারে) ধীরোদাত্তগুণসমন্বিত অর্থাৎ সমস্ত সদ্‌গুণের সমষ্টিভূত; সর্গ-সংখ্যা অষ্টাধিক এবং পটভূমি স্বর্গ-মর্ত্য-পাতাল-প্রসারী। এতে শৃঙ্গার, বীর, শান্ত - এই তিনটির একটি রস মুখ্য বা প্রধান এবং অন্যান্য রস এদের অঙ্গস্বরূপ হবে।
প্রসঙ্গক্রমে এতে বিভিন্ন ছন্দে প্রকৃতি, যুদ্ধবিগ্রহ, স্বর্গ-মর্ত্য-পাতাল প্রভৃতির বর্ণনাও থাকতে পারে। এর ভাষা ওজস্বী এবং গাম্ভীর্যব্যঞ্জক হবে। নায়কের জয় বা আত্ম-প্রতিষ্ঠার মধ্যে মহাকাব্যের সমাপ্তি হবে। কারণ, সাধারণতঃ এতে ট্র্যাজিডির স্থান নাই।
বাংলা মহাকাব্য
মহাকবি মাইকেল মধুসূদন দত্তের পর মহাকাব্য-রচয়িতাদের মধ্যে উল্লেখযোগ্য হচ্ছেন হেমচন্দ্র বন্দ্যোপাধ্যায় (বৃত্রসংহার) এবং নবীনচন্দ্র সেনের 'ত্রয়ী' যথাক্রমে রৈবতক (১৮৮৭),কুরুক্ষেত্র (১৮৯৩),প্রভাস(১৮৯৬) । এ শতকের শেষে গীতিকাব্যের বন্যাবেগ না এলে, মহাকাব্যের ধারাকে বিশ শতকের আরম্ভ পর্যন্ত টেনে আনা চলতো। বিশ শতকেরও আমরা অনেক মহাকাব্য পেয়েছি। কিন্তু সমসাময়িক গীতিকাব্যের আন্তরিকতা, সত্যবোধ এবং দীপ্তির কাছে তা অত্যন্ত নিষ্প্রভ হয়ে যাওয়ায় আজ আর তার কোনও মূল্য নেই। বিশ শতকের মহাকাব্যের কবিদের মধ্যে উল্লেখযোগ্য হচ্ছেন - আনন্দচন্দ্র মিত্র (হেলেনা কাব্য), কায়কোবাদ (মহাশ্মশান), হামিদ আলী (সোহ্‌রাববধ কাব্য), সৈয়দ ইসমাইল হোসেন সিরাজী (অনলপ্রবাহ) এবং যোগীন্দ্রনাথ বসু (পৃথ্বীরাজ)।
পাশ্চাত্য মহাকাব্য
সংস্কৃত আলঙ্কারিকদের মতে যা মহাকাব্য, তার সাথে পাশ্চাত্য মহাকাব্যের কোন কোন বৈসাদৃশ্য থাকলেও এদের মধ্যে ভাবগত সাদৃশ্য বর্তমান। পাশ্চাত্য আলঙ্কারিক এরিস্টটলের মতে, মহাকাব্য আদি, মধ্য ও অন্ত-সমন্বিত বর্ণনাত্মক কাব্য। এতে বিশিষ্ট কোন নায়কের জীবন-কাহিনী অখণ্ডরূপে একই বীরোচিত ছন্দের সাহায্যে কীর্তিত হয়।
এটি সাধারণতঃ বস্তু-নিষ্ঠ, আদি-মধ্য-অন্ত-সমন্বিত বর্ণনাত্মক কাব্য; এর বস্তু উপাদান জাতীয়-জীবনের ঐতিহাসিক বা পৌরাণিক তথ্য; এর অনুপ্রেরণা অধিকাংশ সময়ই ঐশীশক্তি; এতে মানব, দানব, দেব-দেবীর চরিত্রের সমাবেশ এবং প্রয়োজনবোধে অতিলৌকিক স্পর্শও থাকতে পারে। মহাকাব্যের পরিসমাপ্তি সকল সময়েই শুভান্তিক হবে এমন কোন নির্দিষ্ট নিয়ম নেই। এতে জটিল ঘটনাবর্তের সৃষ্টি এবং বহুবিধ চরিত্র-সন্নিবেশ থাকলেও সমগ্র কাব্যটিতে একটি অখণ্ড শিল্প-সঙ্গত সৌন্দর্য্যবোধ ও মহত্ত্বব্যঞ্জক গাম্ভীর্য থাকবে। এর ভাষা প্রসাদগুণসম্পন্ন, ওজস্বী এবং অনুপ্রাস-উপমা প্রভৃতি অলঙ্কারবহুল।
সুতরাং, পাশ্চাত্য আদর্শে অনুসরণের মাধ্যমে আমরা মহাকাব্যের সংজ্ঞা নির্দেশ করতে গিয়ে বলতে পারি যে, নানা সর্গে বা পরিচ্ছেদে বিভক্ত যে-কাব্যে কোন সুমহান বিষয়-বস্তুকে অবলম্বন করে এক বা বহু বীরোচিত চরিত্র অথবা অতিলৌকিক-শক্তি-সম্পাদিত কোন নিয়তি-নির্ধারিত-ঘটনা ওজস্বী ছন্দে বর্ণিত হয়, তাকে মহাকাব্য বলে।
রচয়িতা
মহাকাব্যের ইতিহাস অনুসন্ধান করলে দেখা যায় যে, অনেক সময় কোন কোন মহাকাব্যের রচয়িতা সম্বন্ধে নিশ্চিত করে জানা যায় না। কারণ তারা 'একলা কবির কথা' নহে। যুগে যুগে বিভিন্ন অজ্ঞাতনামা লেখকের হাতে পড়ে কাব্যের মূল বিষয়টি বর্দ্ধিতায়ন হয়ে উঠেছে। অথবা, বিভিন্ন চরিত্র অবলম্বনে বিভিন্ন লোকের লেখা একত্র সংগ্রথিত হয়ে মহাকাব্য বৃহৎ সম্প্রদায়ের কথা হয়ে উঠেছে। সর্বদেশের হৃদপদ্ম-সম্ভব এই শ্রেণীর কাব্য যেন 'বৃহৎ বনস্পতির মতো দেশের ভুতল-জঠর হতে উদ্ভূত হয়ে সেই দেশকেই আশ্রয়চ্ছায়া দান করিয়াছে'। এই শ্রেণীর মহাকাব্যকে এপিক অব গ্রোথ বা অথেনটিক এপিক নামে অভিহিত করা হয়। রামায়ণ, মহাভারত, দি ইলিয়াড, ওডিসি, বিওয়াল্ফ এর প্রকৃষ্ট উদাহরণ। বলাবাহুল্য যে, বিভিন্ন লোকের রচিত মহাকাব্যের মধ্যেও সহস্র বৎসরের হৃৎপিণ্ডের স্পন্দন অনুভূত হয়।
কিন্তু একজন গ্রন্থকারের লিখিত যে-মহাকাব্যে কোন জাতির সর্বলোকের সাধনা, আরাধনা ও সঙ্কল্প কোন পরম গুণান্বিত নায়কের মধ্যে মুর্ত হয়ে ওঠে এবং জাতি-হৃদয়ের দর্পণরূপে আমাদের সম্মুখে উপস্থাপিত হয়, তাকেই আমরা সত্যিকারের মহাকাব্য বা লিটারেরী এপিক বা ইমিটেটিভ এপিক বলে গ্রহণ করি। এই শ্রেণীর মহাকাব্য পূর্বোক্ত শ্রেণীর মতো স্ফীতকায়, অসংহত ও অসামঞ্জস্য কলেবর-মাহাত্ম্যে আমাদের দৃষ্টি আকর্ষণ করে না; এর আখ্যানবস্তু, চরিত্র-সৃষ্টি, ভাষা প্রভৃতি মিলে একটি অখণ্ড মহিমাময় রস-মূর্তি সৃষ্ট হয় এবং এর শিল্প-চাতুর্য্য লেখকের দূরারোহী কল্পনা ও অনন্য সাধারণ মননশক্তি গুণে আমাদের নিকট চিরন্তন হয়ে থাকে।
এই জাতীয় কাব্যাদর্শ সম্বন্ধে রবীন্দ্রনাথ ঠাকুর বলেন - কালে কালে একটি সমগ্র জাতি যে কাব্যকে একজন কবির কবিত্বশক্তি আশ্রয় করিয়া রচনা করিয়া তুলিয়াছে, তাহাকেই যথার্থ মহাকাব্য বলা যায়।
মেঘনাদবধ কাব্য
মাইকেল মধুসূদন দত্তের মেঘনাদবধ কাব্য সংস্কৃত অলঙ্কারশাস্ত্র অনুযায়ী মহাকাব্যের গৌরব সর্বাংশে দাবী করতে পারে না। অবশ্য তিনি তার কাব্যকে অষ্টাধিক সর্গে বিভক্ত করেছেন এবং সংস্কৃত অলঙ্কারশাস্ত্র অনুযায়ী এতে নগর, বন, উপবন, শৈল, সমুদ্র, প্রভাত, সন্ধ্যা, যুদ্ধ, মন্ত্রণা প্রভৃতির সমাবেশও করিয়াছেন। কিন্তু সর্গান্তে তিনি নূতন ছন্দ ব্যবহার করেননি, সর্গশেষে পরবর্তী সর্গকথা আভাসিত করেননি। যদিও তিনি বলেছিলেন - গাইব মা বীররসে ভাসি মহাগীত তবুও কাব্যে করুণ রসেরই জয় হয়েছে। এতদ্ব্যতীত, সংস্কৃত মহাকাব্য মিলনান্তক, মধুসূদনের মহাকাব্য বিষাদাত্মক। সর্বোপরি, মধুসূদনের কাব্যের নায়ক রাবণ এবং রাবণ অনার্য্যবংশ সম্ভূত - সদ্বংশজ এবং ধীরোদাত্তগুণ সমন্বিত নন। সুতরাং, সংস্কৃত আলঙ্কারিকদের মতে একে মহাকাব্য বলে অনেকে স্বীকার করতে চান না। কাজেই মেঘনাদবধ কাব্য রামায়ণ-আহৃত কাহিনীর পুণরাবৃত্তি নয় - এটি নবজাগ্রত বাঙালীর দৃষ্টি নিয়তি-লাঞ্ছিত নবমানবতাবোধের সকরুণ মহাকাব্যের রূপে অপূর্ব গীতি-কাব্য। মেঘনাদবধ কাব্য এ দিক দিয়ে বাংলা কাব্য সাহিত্যে একক সৃষ্টি।
মধুসূদন অতি আশ্চর্য্যজনকভাবে নির্মাণ-কুশলতা গুণে মহাকাব্যোচিত কাব্য-বিগ্রহ সৃষ্টি করেছেন। এ কাব্যের তাৎপর্য্য রাবণ-চরিত্রের প্রতীকতায়। তার সৃষ্ট রাবণ চরিত্রে পরম দাম্ভিকতা প্রকট হয়ে উঠেনি। রামায়ণকে তিনি তার মানবতার আলোকে বিধৌত করে যে মহাকাব্য রচনা করেছেন, তা আসলে রোমান্টিক মহাকাব্য। এ কারণে আকারে 'মেঘনাদবধ কাব্য' মহাকাব্যোচিত হলেও, এর প্রাণ-নন্দিনী সম্পূর্ণ রোমান্টি এবং মধুসূদন এ কাব্যে জীবনের যে জয়গান করেছেন, তা বীররসের নয়, কারুণ্যের। কবি তাই, রবীন্দ্রনাথের ভাষায়, সমুদ্রতীরের শ্মশানে দীর্ঘনিঃশ্বাস ফেলিয়া কাব্যের উপসংহার করিয়াছেন।
বিদ্রুপাত্মক মহাকাব্য
কোন লঘু বা ক্ষুদ্র বিষয়-বস্তুকে কেন্দ্র করে ব্যঙ্গ-বিদ্রুপ করার জন্য মহাকাব্য লক্ষণাক্রান্ত যে কাব্য রচিত হয়, তাকে বিদ্রুপাত্মক মহাকাব্য বা মক এপিক বলে। পোপের দ্য র‌্যাপ অব দ্য লক নামক কাব্যে 'মিস আরাবেলা ফার্মর' নাম্নী কোন এক মহিলার কেশ-কর্তনের কাহিনী অবলম্বনে মহাকাব্যোচিত করে লিখিত বলে তা 'মক এপিক' নামে খ্যাত।
বাংলা ভাষায় জগদ্বন্ধু ভদ্রের 'ছুছুন্দরী-বধ' (১৮৬৮) এবং ইন্দ্রনাথ বন্দ্যোপাধ্যায়ের 'ভারত উদ্ধার' এই শ্রেণীর কাব্য।
নমপেন অলিম্পিক স্টেডিয়াম
ইতিহাস
১৯৬৩ সালে জাতীয় ক্রীড়া কমপ্লেক্সের দ্বারা এটির নির্মাণকাজ শুরু করা হয় এবং ১৯৬৪ সালে তা সম্পন্ন হয়। ডিজাইনার ভান মলিভান এই মাঠের সুন্দর গঠন আকৃতির জন্য ৫০০,০০০ কিউবিক মিটার পৃথিবী খনন করে স্টেডিয়াম নির্মাণের জন্য ব্যবহার করেছেন।
১৯৬৩ দক্ষিণপূর্ব এশিয়ান উপদ্বীপ গেমসের আয়োজনে স্টেডিয়াম নির্মাণ করা হতে পারত, কিন্তু কম্বোডিয়ার রাজনৈতিক সমস্যার কারণে গেমস বাতিল করা হয়েছিল। এছাড়াও ১৯৬৬ খ্রিস্টাব্দের ২৫ বা ২৬ শে ডিসেম্বর, কম্বোডিয়ার ‌নমপেনে সংক্ষিপ্ত সময়ের জন্য জিএএনএএফও গেমস অনুষ্ঠিত হয়েছে এবং এর নাম "ফার্স্ট এশীয় গ্যানিফো" নামকরণ করা হয়। স্টেডিয়ামটি দর্শকদের এবং রাষ্ট্রীয় অনুষ্ঠান প্রদর্শন করে দর্শকদের উপস্থিতি বৃদ্ধি করে তুলেছিল এবং এটি কম্বোডিয়ার জাতীয় ক্রীড়া দলগুলোর নিজস্ব মাঠে পরিণত হয়েছিল।
১৯৬৬ ফিফা বিশ্বকাপের একটি ছোট অংশ এই স্টেডিয়ামে খেলা হয়েছিল যখন উত্তর কোরিয়া জাতীয় ফুটবল দল এবং অস্ট্রেলিয়া জাতীয় ফুটবল দলের মধ্যকার একটি কোয়ালিফাইয়ার ম্যাচে দুটি অবশিষ্ট আসিয়ান / ওশেনিয়া জোনের দল মুখোমুখি হয়েছিল। উক্ত খেলাটি অন্য এক স্টেডিয়ামে আয়োজন করার কথা ছিল, কিন্তু পরবর্তীতে তা স্থানান্তর করে এই স্টেডিয়ামে নিয়ে আসা হয়; কারণ সে সময় উত্তর কোরিয়ার সাথে বেশিরভাগ দেশগুলোর কূটনৈতিক সম্পর্ক ভালো ছিল না এবং খেলাটি আয়োজন করার কোনো উপযুক্ত স্থান ছিল না এবং সময়সল্পতার জন্য ম্যাচটির উপযুক্ত জায়গা খুঁজে পাওয়া কঠিন ছিল। তখন কিম ইল-সাংয়ের সহকর্মী নরোদম সিহানুক বলেন, এই খেলা প্‌নমপেন অলিম্পিক স্টেডিয়ামে আয়োজন করা যেতে পারে।
উক্ত ম্যাচটি প্রায় ৪০,০০০ থেকে ৬০,০০০ দর্শক আকৃষ্ট করেছিল, যেখানে নরোদম সিহানুক ঘোষণা করেন যে, অর্ধেক দর্শক অস্ট্রেলিয়া জাতীয় ফুটবল দলের পক্ষে অবস্থান করবে এবং বাকি অর্ধেক উত্তর কোরিয়া জাতীয় ফুটবল দলের পক্ষে অবস্থান করবে। ১৯৬৫ সালের ২১ নভেম্বর এবং ২৪ নভেম্বর ১৯৬৫ সালে উত্তর কোরিয়া উভয় খেলায় (৬–১ ও ৩–১) উভয় দলকে হারিয়ে দিয়েছিল। যেহেতু ফিফার প্রতিবাদে সমস্ত আফ্রিকান দল তাদের নাম প্রত্যাহার করে নিয়েছিল, তাই উত্তর কোরিয়া স্বয়ংক্রিয়ভাবে চূড়ান্ত টুর্নামেন্টে খেলার জন্য যোগ্যতা অর্জন করে। উক্ত প্রতিযোগিতায় উত্তর কোরিয়া কোয়ার্টার ফাইনাল পর্যন্ত পৌঁছাতে সক্ষম হয়েছিল।
এই স্টেডিয়ামের ভেতরে সুবিধার জন্য সাঁতার এবং ডাইভিং য়ের জন্য অলিম্পিক-আকার পুল এবং একটি ৮,০০০ ধারণক্ষমতা বিশিষ্ট ইনডোর ভলিবল কোর্ট তৈরি করা হয়েছে, যেটি বর্তমানে অলিম্পিক স্টেডিয়াম ইনডোর এরিনা নামে পরিচিত। ২০১৭ সালের হিসাবে, ডাইভিং বোর্ডগুলি দখলযুক্ত এবং সুইমিং পুলগুলোর কোন অপারেশনে পরিস্রাবণের ব্যবস্থা নেই এবং তাই এটিকে সাঁতার কাটার অযোগ্য বলে ঘোষণা করা হয়েছে।
ভার্টিগো (চলচ্চিত্র)
ভার্টিগো (Vertigo) হল অ্যালফ্রেড হিচকক রচিত ও পরিচালিত ১৯৫৮ সালের মার্কিন নোয়া মনস্তাত্ত্বিক রোমহর্ষক চলচ্চিত্র। এটি বোইলো-নারসেজাকের ১৯৫৪ সালের উপন্যাস দঁত্র লে মোর্ত অবলম্বনে নির্মিত। চলচ্চিত্রটির চিত্রনাট্য রচনা করেছেন অ্যালেক কোপেল ও স্যামুয়েল এ. টেইলর। এতে প্রধান চরিত্রে অভিনয় করেছেন জেমস স্টুয়ার্ট, যাকে একজন সাবেক গোয়েন্দা পুলিশ জন "স্কটি" ফার্গুসন চরিত্রে দেখা যায়। স্কটি তার দায়িত্ব পালনকালে একটি ঘটনার পর উচ্চতাভীতি ও শিরঘূর্ণনের কারণে নির্ধারিত সময়ের পূর্বেই অবসরে যেতে বাধ্য হন। স্কটিকে তার পরিচিত গ্যাভিন এলস্টার তাকে সাম্প্রতিক সময়ে অদ্ভুত আচরণ করা গ্যাভিনের স্ত্রী ম্যাডেলিনের (কিম নোভাক) পিছনে তদন্ত করা জন্য ব্যক্তিগত তদন্তকারী হিসেবে নিয়োগ দেন।
মুক্তি
ভার্টিগো চলচ্চিত্রটির উদ্বোধনী প্রদর্শনী হয় ১৯৫৮ সালের ৯ই মে সান ফ্রান্সিস্কোর ম্যাসন অ্যান্ড গ্রে'র (বর্তমানে অগাস্ট হল নাইটক্লাব) স্টেজ ডোর থিয়েটারে। $২,৪৭৯,০০০ ব্যয়ের নির্মিত চলচ্চিত্রটি মুক্তির পর মার্কিন যুক্তরাষ্ট্র থেকে $২.৮ মিলিয়ন আয় করে,  যা অ্যালফ্রেড হিচককের অন্যান্য চলচ্চিত্রের তুলনায় অনেক কম।
মাহফুজুর রহমান খান
চলচ্চিত্রের চিত্রগ্রহণের জন্য তিনি দশবার জাতীয় চলচ্চিত্র পুরস্কার, আটবার বাচসাস পুরস্কার এবং একবার বিশেষ বিভাগে মেরিল-প্রথম আলো পুরস্কার লাভ করেন।
প্রাথমিক জীবন
মাহফুজুর রহমান ১৯৪৯ সালের ১০ মে তৎকালীন পূর্ব পাকিস্তানের (বর্তমান বাংলাদেশ) ঢাকার লালবাগে জন্মগ্রহণ করেন। তার পিতা হাকিম ইরতিজা-উর-রহমান খান ছিলেন একজন ব্যবসায়ী। তার পৈতৃক নিবাস ছিল লালবাগের চকবাজারস্থ হাকিম হাবিবুর রহমান খান রোডে। রোডটির নাম তার দাদা হাকিম হাবিবুর রহমান খান নামানুসারে রাখা হয়েছিল। তার চাচা ই আর খান (ইরতিফা-উর-রহমান খান) ১৯৬০-৮০-এর দশকের বাংলা চলচ্চিত্রের একজন খ্যাতনামা পরিচালক ও প্রযোজক ছিলেন। তাছাড়া প্রখ্যাত চিত্রপরিচালক ভাতৃদ্বয় এহতেশাম ও মুস্তাফিজ ছিলেন তার ফুফাত ভাই।
স্কুলে পড়াকালীন সময় থেকে তিনি চিত্রগ্রহণে আগ্রহী ছিলেন। তার বাবার ক্যামেরা দিয়ে ছবি তুলে তার চিত্রগ্রহণে হাতেখড়ি হয়। চিত্রগ্রহণ শেখার উদ্দেশ্যে তিনি প্রখ্যাত চিত্রপরিচালক জহির রায়হান নির্মাণাধীন লেট দেয়ার বি লাইট-এর সেটে গিয়েছিলেন। এছাড়া রফিকুল বারী চৌধুরী ও আব্দুল লতিফ বাচ্চুর সেটে গিয়ে চিত্রগ্রহণের বিভিন্ন বিষয় শিখেছেন।
কর্মজীবন
মাহফুজুর রহমান আরেক প্রখ্যাত চিত্রগ্রাহক আব্দুল লতিফ বাচ্চুর শিষ্য। তিনি তার অধীনে সহকারী চিত্রগ্রাহক হিসেবে ১৯৭০ সালে দর্প চূর্ণ ও ১৯৭১ সালে স্বরলিপি চলচ্চিত্রে কাজ করেন। প্রধান চিত্রগ্রাহক হিসেবে তার প্রথম কাজ আবুল বাশার চুন্নু পরিচালিত কাঁচের স্বর্গ (১৯৭২)। এছাড়া একই সময় তিনি আবদুল্লাহ আল মামুন পরিচালিত জল্লাদের দরবার ১৯৭২), আলমগীর কুমকুম পরিচালিত আমার জন্মভূমি (১৯৭৩), মুস্তাফিজ পরিচালিত আলো-ছায়া (১৯৭৪), নুর-উল-আলম পরিচালিত চলো-ঘর-বাঁধি (১৯৭৪), দিলীপ বিশ্বাস পরিচালিত দাবি (১৯৭৪), সিরাজুল ইসলাম ভূঁইয়া পরিচালিত একালের নায়ক (১৯৭৫) চলচ্চিত্রে অভিনয় করেন। তিনি প্রথম রাজ্জাক পরিচালিত অভিযান চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার লাভ করেন। পরে আজহারুল ইসলাম খানের সহযাত্রী ও আখতারুজ্জামানের পোকামাকড়ের ঘরবসতি চলচ্চিত্রের জন্য এই পুরস্কার লাভ করেন। তিনি হুমায়ূন আহমেদ পরিচালিত আটটি চলচ্চিত্রের চিত্রগ্রহণের কাজ করেন এবং চারটি চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেন। চলচ্চিত্রগুলো হল শ্রাবণ মেঘের দিন, দুই দুয়ারী, আমার আছে জল ও ঘেটুপুত্র কমলা। এছাড়া কোহিনূর আক্তার সুচন্দার হাজার বছর ধরে, গোলাম রাব্বানী বিপ্লব পরিচালিত বৃত্তের বাইরে চলচ্চিত্রের জন্য এই পুরস্কার অর্জন করেন।
ব্যক্তিগত জীবন
মাহফুজুর রহমান ১৯৭৮ সালে ড. নিরাফাত আলম শিপ্রাকে বিয়ে করেন। শিপ্রা দুরারোগ্য ব্যাধিতে আক্রান্ত হয়ে ২০০১ সালের ২৭ আগস্ট মৃত্যুবরণ করেন। দাম্পত্য জীবনে তারা নিঃসন্তান ছিলেন। মাহফুজুর ২০১৯ সালের ৬ নভেম্বর বৃহস্পতিবার ৭০ বছর বয়সে ঢাকার ইউনাইটেড হাসপাতালে মৃত্যুবরণ করেন। এরপূর্বে অসুস্থতার ফলে তাকে ২৫ নভেম্বর হাসপাতালে ভর্তি করা হয়েছিল।
রঞ্জন দাস
বিকাশ রঞ্জন দাস (জন্ম: ১৪ জুলাই, ১৯৮২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের পক্ষে একটিমাত্র টেস্ট ক্রিকেটে অংশ নিয়েছিলেন। দলে তিনি মূলতঃ বামহাতি ফাস্ট মিডিয়াম বোলিংয়ে পারদর্শী ছিলেন। এছাড়াও, ডানহাতে ব্যাটিংয়ে পারদর্শীতা দেখিয়েছেন ‘রাণা’ নামে পরিচিত রঞ্জন দাস। ঘরোয়া প্রথম-শ্রেণীর ক্রিকেটে ঢাকা বিভাগ ও বরিশাল বিভাগের প্রতিনিধিত্ব করেন তিনি। বাংলাদেশ অনূর্ধ্ব-১৯ দলের পক্ষেও খেলেছেন।
খেলোয়াড়ী জীবন
১৯৯৯-২০০০ মৌসুমে ঢাকা বিভাগের পক্ষে তার প্রথম-শ্রেণীর ক্রিকেটে অভিষিক্ত হন। ১০ নভেম্বর, ২০০০ তারিখে ঢাকার বঙ্গবন্ধু জাতীয় স্টেডিয়ামে বাংলাদেশের ক্রিকেট ইতিহাসের প্রথম টেস্টে দলের অন্যান্য খেলোয়াড়ের পাশাপাশি তারও টেস্ট অভিষেক ঘটে। সফরকারী ভারতের বিপক্ষে অনুষ্ঠিত ঐ খেলায় তিনি সদাগোপান রমেশকে বোল্ড করে একমাত্র উইকেটের সন্ধান পেয়েছিলেন। ব্যাট হাতে নিয়ে করেছিলেন ২ ও ০ রান। বলাবাহুল্য বাংলাদেশ দল ৯ উইকেটে পরাজিত হয়েছিল।
এরপর অবশ্য ২য় এশিয়ান টেস্ট চ্যাম্পিয়নশীপে ১৪-সদস্যবিশিষ্ট বাংলাদেশ দলের সদস্যরূপে মনোনীত হয়েছিলেন। কিন্তু অনুষ্ঠিত দুই টেস্টের কোনটিতেই তার খেলার সুযোগ ঘটেনি। এরফলে ভারতের বিপক্ষে ঐ টেস্টটিই তার একমাত্র টেস্ট ছিল যা বাংলাদেশের এক টেস্টের বিস্ময়কারীরূপে পরিচিত।
অবসর
২০০০-এর দশকের মাঝামাঝি সময়ে তিনি প্রণয়ঘটিত কারণে ধর্মান্তরিত হন ও ‘মাহমুদুর রহমান’ নামে পরিচিতি ঘটান নিজেকে। বর্তমানে তিনি ব্যাংকিং পেশায় মনোনিবেশ ঘটিয়েছেন। কিশোরগঞ্জভিত্তিক এক ক্রিকেট একাডেমির সাথে সম্পৃক্ত তিনি; যাতে মেহরাব হোসেন অপি ও হাসিবুল হোসেন কোচ হিসেবে দায়িত্ব পালন করছেন।
বডলম্জী
বডলম্জী পশ্চিম-মধ্য নেপালের ভেরী অঞ্চলের দৈলেখ জেলার দুল্লু পৌরসভার একটি গ্রাম ও বাজারকেন্দ্র। ১৮ মে ২০১৪ সালে দুল্লু পৌরসভার সাথে যুক্ত করার আগ পর্যন্ত এটি একটি গ্রাম উন্নয়ন সমিতি ছিল। ১৯৯১ সালে নেপালের জনশুমারি অনুসারে এর জনসংখ্যা ছিল ৪,১৭৭ জন এবং খানার সংখ্যা ছিল ৮০৬ টি।
ভারতের আঞ্চলিক টি২০ ক্রিকেট লিগের তালিকা
এই নিবন্ধটি ভারতের বিভিন্ন আঞ্চলিক টি২০ ক্রিকেট লিগ সম্পর্কিত, যা নিম্নে বর্ণিত হল।
বর্তমান লিগ
† - সর্বশেষ মরসুম অনুযায়ী
ভাষাণচর ইউনিয়ন, সদরপুর
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
ভাসানচর নতুনবাজার জামে মসজিদ
জনপ্রতিনিধি
বর্তমান চেয়ারম্যান-
ওর্ডিন্যান্স ফ্যাক্টরী ইতঋষি
ওর্ডিন্যান্স ফ্যাক্টরী ইতঋষি (Ordinance Factory Itarsi) ভারতের মধ্য প্রদেশ রাজ্যের হোশঙ্গাবাদ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ওর্ডিন্যান্স ফ্যাক্টরী ইতঋষি শহরের জনসংখ্যা হল ১০,২৬৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৯২% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে ওর্ডিন্যান্স ফ্যাক্টরী ইতঋষি এর সাক্ষরতার হার বেশি।
এই শহরের জনসংখ্যার ৭% হল ৬ বছর বা তার কম বয়সী।
ন
ন হল বাংলা ভাষার বিংশ ব্যঞ্জনবর্ণ এবং বাংলা বর্ণমালার ৩১তম বর্ণ।
যুক্তবৰ্ণ (ন যোগ)
ন + ত = ন্ত = অন্ত ন + থ = ন্থ = গ্ৰন্থ ন + দ = ন্দ = মন্দ ন + ধ = ন্ধ = অন্ধ ন + ন = ন্ন = অন্ন ন + ব = ন্ব = অন্বেষণ ন + ম = ন্ম = জন্ম ন + য = ন্য = মান্য ন + স = ন্স = ফ্ৰান্স
আহমেদ মুজতবা জামাল
আহমেদ মুজতবা জামাল একজন বাংলাদেশী চলচ্চিত্র সমালোচক। তিনি ত্রৈমাসিক চলচ্চিত্র ম্যাগাজিন সেলুলয়েডের সম্পাদক এবং ঢাকা আন্তর্জাতিক চলচ্চিত্র উৎসবের পরিচালক।
জীবনী
প্রধান পুরস্কার উৎসবগুলি, পুরস্কার প্রদানের জন্য উৎসবে নির্বাচিত জুরিগুলি ছাড়াও প্রায়শই স্বতন্ত্র জুরিগুলি দেখায় যা তাদের নিজস্ব পুরস্কার দেওয়ার জন্য তাদের নিজস্ব মানদণ্ড অনুসরণ করে। জামাল ১৯৯৮ এবং ২০১৮ সালে বার্লিন আন্তর্জাতিক চলচ্চিত্র উৎসবে আন্তর্জাতিক ফেডারেশন অফ ফিল্ম সমালোচকদের (এফআইপিআরএসসিআই) স্বতন্ত্র জুরির সদস্য ছিলেন; ২০০২, ২০০৩ এবং ২০০৯-এ কান চলচ্চিত্র উৎসবে; এবং ২০০৭ সালে ভেনিস ফিল্ম ফেস্টিভ্যালে ।
জামাল ২০০৬ সালে ট্রুথ অ্যান্ড বায়োড থেকে শুরু করে বেশ কয়েকটি ডকুমেন্টারি পরিচালনা করেছিলেন, যা বাংলাদেশে ইসলামের সন্ধান করে । পরে সে বছর স্মৃতি মিনার (স্মৃতিসৌধের একটি স্মৃতিসৌধ) তৈরি করেছিলেন, যা কলকাতায় ভারতীয় সেনাবাহিনীর পূর্ব কমান্ডের ২০০৬ বিজয় দিবস (বিজয় দিবস) অনুষ্ঠানে অংশ নেওয়া বাংলাদেশীদের অংশগ্রহণ রেকর্ড করে। এই ইভেন্টটি ১৯৭১-এর ভারত-পাকিস্তান যুদ্ধের সমাপ্তি এবং বাংলাদেশ মুক্তিযুদ্ধের স্মরণ করে । ২০১১ সালের পহেলা বৈশাখ বাংলা নববর্ষের উৎসব দেখায়।
ইন্ডিয়াম
ইন্ডিয়াম একটি রাসায়নিক উপাদান,ইহার প্রতীক In এবং পারমাণবিক সংখ্যা ৪৯| সবচেয়ে নরম ধাতু হল ইন্ডিয়াম যা ক্ষার ধাতু নয়। ইহা  হল রূপালী-সাদা ধাতু যা টিনের মতো দেখতে। ইহা হল একটি সন্ধিগত শ্রেণি-পরবর্তী মৌল যেটা পৃথিবীর ভূত্বকের প্রতি মিলিয়নে ০.২১ ভাগ রয়েছে। ইন্ডিয়ামের গলনাঙ্ক সোডিয়াম এবং গ্যালিয়ামের চেয়ে বেশি কিন্তু লিথিয়াম এবং টিনের চেয়ে কম। রাসায়নিকভাবে ইন্ডিয়াম অনুরূপ হল গ্যালিয়াম এবং থ্যালিয়াম,এবং ইহার বৈশিষ্টগুলি উভয়ের মধ্যে অবস্থিত।[৮] ১৮৬৩ সালে ফার্দিনান্দ রিচ এবং হিরনিমাস থিওডোর রিকটার স্পেকট্রোস্কোপিক পদ্ধতির দ্বারা ইন্ডিয়াম আবিস্কার করেছিলেন।ইহার বর্ণালীতে নীলাভ নীল রেখার জন্য তারা এটির নামকরন করেছিলেন।
থাম্ব|376x376পিক্সেল|ইন্ডিয়ামের দৃশ্যমান বর্ণালী ইন্ডিয়াম
ইন্ডিয়াম হল জিঙ্ক সালফাইড আকরিকের ক্ষুদ্র উপাদান এবং দস্তা পরিশোধনের উপাদান হিসেবে উৎপাদন করা হয়। ইহা সবচেয়ে বেশি ব্যবহৃত হয় সেমিকন্ডাকটর শিল্পে ,নিম্ন গলনাঙ্ক সংকর ধাতুর মধ্যে যেমন ঝালাই করার রাং,কাচের উপর ইন্ডিয়াম টিন অক্সাইডের স্বচ্ছ আবরণ তৈরি করতে। একটি প্রযুক্তিগত গুরুত্বপূর্ণ উপাদান হিসেবে ইন্ডিয়ামকে বিবেচনা করা হয়।
ইন্ডিয়ামের কোনো জৈবিক ভূমিকা নেই। রক্তপ্রবাহে ইনজেকশনের জন্য ইহার যৌগগুলি বিষাক্ত। বেশিরভাগ পেশাগত প্রকাশ আহার যেখানে ইন্ডিয়ামের যৌগগুলি ভালভাবে শোষিত বয় না এবং শ্বসন, যেখানে তারা পরিমিতভাবে শোষিত হয়।
ইন্ডিয়াম হল রূপালি-সাদা ধাতু ,খুব প্রসারণীয় সন্ধিগত শ্রেনী পরবর্তী মৌল সঙ্গে উজ্জ্বল চাকচিক্য। ইহা সোডিযামের মতো নরম, এটি ছুরি দিয়ে কাটা যায়।ইহা পেপারের উপর দৃশ্যমান রেখা ছেড়ে দেয়।এটি পর্যায় সারণীতে ১৩তম গ্রুপের সদস্য এবং এর বৈশিষ্ট্যগুলি বেশিরভাগই উল্লম্বভাবে অবস্হান করা গ্যালিয়াম এবং থ্যালিয়াম মধ্যবর্তী।
জাতিসংঘ সমুদ্র আইন বিষয়ক সনদ
থাম্ব|400px থাম্ব| সমুদ্র আইন বলতে সমুদ্র সংক্রান্ত আইনকে বুঝায় অর্থাৎ সামুদ্রিক অঞ্চলে বিভিন্ন দেশসমূহের যে সকল অধিকার বিদ্যামান সে সম্পর্কিত আইনকে সমুদ্র আইন বলে।
সমুদ্র সম্পর্কিত আইন সমূহ
বিভিন্ন দেশে সমুদ্র সম্পর্কিত আইন রয়েছে, যেমন বাংলাদেশে ১৯৭৪ সালে সর্বপ্রথম বাংলাদেশের জাতীয় সংসদ কর্তৃক সমুদ্র আইন পাস করা হয় যা আঞ্চলিক পানি ও সামুদ্রিক এলাকা আইন ১৯৭৪ (The Territorial Waters And Meritime Zones Act, 1974) নামে পরিচিত। এছাড়া জাতিসংঘের সমুদ্র আইন বিষয়ক "জাতিসংঘ কনভেনশন"-১৯৮২একটি আন্তর্জাতিক সমুদ্র আইন যা বিশ্বব্যাপি স্বীকৃত।
বরাহ, দৈলেখ
বরাহ পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩০৮৫ জন এবং খানার সংখ্যা ছিল ৫৫২ টি।
দ্য স্টোলেন আর্থ
দ্য স্টোলেন আর্থ (The Stolen Earth) হচ্ছে ব্রিটিশ বিজ্ঞান নির্ভর টিভি সিরিজ ডক্টর হু-এর ৭৫০ পর্বের চতুর্থ সিরিজের ১২তম পর্ব। এই পর্বের লেখক ছিলেন শো পরিচালক ও প্রধান লেখক রাসেল টি ডেভিস এবং এটি মুলত ছিল দুটি পর্ব "দ্য সারা জেইন অ্যাডভেঞ্চার্স" এবং টর্চউড এর সংযোজিত গল্প। এর শেষ গল্প ছিল "জার্নি'স এন্ড"। এটি প্রথম বিবিসিতে ২৮জুন ২০০৮ সালে সম্প্রচার হয়েছিল।
এই পর্বে, সমসাময়িক পৃথিবী এবং অন্যান্য ২৬টি গ্রহ কিছু রোবট দ্বারা তাদের স্রষ্টা ডেভ্রস ও ডালেক কান চুরি করায় নিজেদের বড় করার জন্য। যখন ডক্টর ডেভিড টেনান্ট এবং তার সাথী ক্যাথারিন টেট পৃথিবী খুজতে যায়
ফাহিম মোহাম্মদ
ফাহিম মোহাম্মদ (জন্ম ২৬ জুলাই ২০০০) তিনি একজন ফ্রান্স - বাংলাদেশী দাবা খেলোয়াড়। তিনি ২০১৭ সালে থেকে একজন দাবাড়ু ফিদে মাস্টার । তার সর্বোচ্চ রেটিং ছিল ২৩৮৩ (জুন ২০১৮ সালে )।
জনপ্রিয় সংস্কৃতি
২০১৪ সালে সোফি লে কলেনেক এবং জেভিয়ার পারমেন্টিয়ারের একটি বইয়ে ফাহিমের জীবনকাহিনী বলা হয়েছে । বইটি ' এ কিং ইন হাইডিং " শিরোনামে ইংরেজি সহ একাধিক ভাষায় অনুবাদ করা হয়েছে। বইটি ফাহিম নামে একটি চলচ্চিত্রেও রূপান্তরিত হয়েছে। পিয়েরে - ফ্রাঙ্কোইস মার্টিন - লাভাল পরিচালিত এবং জেরার্ড ডেপারডিউ অভিনীত চলচ্চিত্রটি ২০১৯ সালে মুক্তি পায়।
দিনহাটা মহকুমা
দিনহাটা মহকুমা হল ভারতের পশ্চিমবঙ্গ রাজ্যের কোচবিহার জেলার একটি মহকুমা। এটি দিনহাটাপৌরসভা এবং দিনহাটা ১, দিনহাটা ২ ও সিতাই সমষ্টি উন্নয়ন ব্লক তিনটি নিয়ে গঠিত। এই মহকুমার সদর দিনহাটা শহরে অবস্থিত।
এলাকা
দিনহাটা পুরসভা ছাড়াও দিনহাটা মহকুমায় দিনহাটা-১, দিনহাটা-২ ও সিতাই এই ৩টি ব্লকের অধীনে ৩৩টি গ্রাম পঞ্চায়েত ও ১টি সেন্সাস টাউন রয়েছে। মহকুমার একমাত্র সেন্সাস টাউন হচ্ছে ভাঙরি প্রথম খণ্ড।
দিনহাটা ১
দিনহাটা-১ ব্লক ১৬টি গ্রাম পঞ্চায়েত নিয়ে গঠিত। এই গ্রাম পঞ্চায়েত গুলি হল - বড়ো আটিয়াবাড়ি-১, বড়ো আটিয়াবাড়ি-২, দিনহাটা ভিলেজ-১, দিনহাটা ভিলেজ-২, পুটিমারি-১, পুটিমারি-২, গিতালদা-১, গিতালদা-২, ভেটাগুরি-১, ভেটাগুরি-২, গোসানিমারি-১, গোসানিমারি-২, বড়ো শৌলমারি, মাতালহাট, ওকরাবাড়ি ও পেটলা। এই ব্লক এর অন্তর্গত নগর অঞ্চল একটি সেন্সাস টাউন ভাঙরি প্রথম খণ্ড নিয়ে গঠিত। দিনহাটা-১ ব্লক এর সদর দিনহাটা । এই ব্লক নিয়ন্ত্রিত হয় দিনহাটা থানার আওতায়।
দিনহাটা ২
দিনহাটা-২ ব্লক ১২টি গ্রাম পঞ্চায়েত নিয়ে গঠিত। এই গ্রাম পঞ্চায়েত গুলি হল - বামনহাট-১, বামনহাট-২, কিশামত দশগ্রাম, সুকারুকুঠি, চৌধুরিহাট, নাজিরহাট-১, নাজিরহাট-২, বড়োশাকদল, গোবরাছড়া নয়ারহাট, বুড়িরহাট-১, বুড়িরহাট-২ ও সাহেবগঞ্জ। এই ব্লক এর অন্তর্গত নগর অঞ্চল হলো সাহেবগঞ্জ । দিনহাটা-২ ব্লক এর সদর হল সাহেবগঞ্জ। এই ব্লক নিয়ন্ত্রিত হয় সাহেবগঞ্জ থানার আওতায়। বামনহাট-১ গ্রাম পঞ্চায়েতের মধ্যে অবস্থিত বামনহাট ব্লক হসপিটাল। দিনহাটা-২ ব্লক হল একটি সীমান্তবর্তী অঞ্চল। এই ব্লকের দুই পাশে রয়েছে বাংলাদেশ।
সিতাই
সিতাই ব্লক ৫টি গ্রাম পঞ্চায়েত নিয়ে গঠিত। এই গ্রাম পঞ্চায়েত গুলি হল - আদাবাড়ি, চামটা, সিতাই-১, সিতাই-২ ও ব্রাহ্মত্তর-চাত্রা। সিতাই ব্লক এর সদর হল সিতাই। এই ব্লক নিয়ন্ত্রিত হয় সিতাই থানার আওতায়।
৩জি
৩জি (3G) হল থার্ড জেনারেশন বা তৃতীয় প্রজন্ম-এর সংক্ষিপ্ত রূপ। এটি হল তৃতীয় প্রজন্মের তারবিহীন নেটওয়ার্ক প্রযুক্তি। এই প্রযুক্তিতে প্রতি সেকেন্ডে কমপক্ষে ২০০ কিলোবিট হারে তথ্য আদান প্রদান করা সম্ভব। অবশ্য বর্তমানে থ্রিজি প্রযুক্তিতে এর চেয়েও অধিক গতি পাওয়া সম্ভব। এটি আগের সকল তারবিহীন নেটওয়ার্ক প্রযুক্তিগুলোর চেয়ে অধিক গতিসম্পন্ন এবং উন্নত। থ্রিজি নেটওয়ার্ক প্রযুক্তিতে টুজি নেটওয়ার্কের সুবিধাসমূহের পাশাপাশি আরও কিছু সুবিধা উপভোগ করা যায়। যার মধ্যে রয়েছে দ্রুত গতির ইন্টারনেট, ভিডিও কল এবং মোবাইল টিভি।
ইতিহাস
২০০২ সালের জানুয়ারিতে দক্ষিণ কোরিয়ায় এসকে টেলিকম প্রথম বাণিজ্যিকভাবে সিডিএমএ ভিত্তিক ১xইভি-ডিও প্রযুক্তি চালু করে। মে মাসের মধ্যে টেলিযোগাযোগ কোম্পানি কেটি দক্ষিণ কোরিয়ায় দ্বিতীয় থ্রিজি নেটওয়ার্ক চালু করে। ফলে কোরিয়াতেই প্রথম থ্রিজি অপারেটরদের মধ্যে প্রতিযোগিতা শুরু হয়।
যুক্তরাষ্ট্রে প্রথম সিডিএমএ২০০০ ১x ইভি-ডিও ভিত্তিক থ্রিজি নেটওয়ার্ক চালু করে মোনেট মোবাইল নেটওয়ার্ক, কিন্তু তারা পরবর্তীতে তাদের সেবা বন্ধ করে দেয়। ২০০২ সালের জুলাইয়ে, যুক্তরাষ্ট্রে দ্বিতীয় থ্রিজিনেটওয়ার্ক চালু করে ভেরিজন ওয়্যারলেস।
থ্রিজি প্রযুক্তিসমূহ
থ্রিজি সাধারণত তিনটি প্রযুক্তিতে গঠিত: সিডিএমএ২০০০, টিডি-এসসিডিএমএ, ডাব্লিউ-সিডিএমএ (ইউএমটিএস)।
গ্রহণ
৩জি প্রযুক্তি বিশ্বব্যাপী খুব ধীর গতিতে গৃহীত হয়। ৩জি এবং ২জি নেটওয়ার্কের বেতার কম্পাঙ্ক এক নয়। তাই নেটওয়ার্ক অপারেটরদের অধিক ডাটা স্থানান্তর হার অর্জনের জন্য সম্পূর্ণ নতুন লাইসেন্স, নেটওয়ার্ক এবং কম্পাঙ্ক স্থাপন আবশ্যক। এছাড়া প্রেরক হার্ডওয়ারের উন্নয়নও ব্যয়বহুল, বিশেষ করে, ইউএমটিএস এর জন্য অধিকাংশ সম্প্রচার টাওয়ারের প্রতিস্থাপন প্রয়োজন। এধরনের জটিলতার কারণে অনেক অপারেটর ৩জি নেটওয়ার্ক স্থাপনে অক্ষম হয় নতুবা দেরি করে। মোবাইল সাপ্লায়ার্স অ্যাসোসিয়েশনের তথ্যমতে, ২০০৭ সালের ডিসেম্বর অনুযায়ী, বিশ্বের ৪০টি দেশে ১৯০টি ৩জি নেটওয়ার্ক এবং ৭১টি দেশে ১৫৪টি এইচএসডিপিএ নেটওয়ার্ক চালু আছে। এশিয়া, ইউরোপ, কানাডা এবং যুক্তরাষ্ট্রে টেলিযোগাযোগ কোম্পানিগুলো ৩জি সেবা প্রদানের জন্য ডাব্লিউ-সিডিএমএ প্রযুক্তি ব্যবহার করে।In Bangladesh teletalk bring 3G in 2013
বাড়তি স্পেক্টার্মের লাইসেন্সিং ফি এর অধিক মূল্যের কারণে বিভিন্ন দেশে ৩জি নেটওয়ার্ক স্থাপন হতে দেরি হয়। ইউরোপের কিছু দেশে লাইসেন্স ফি অতিরিক্ত বেশি ছিল।
এই সময়ের একটি উল্লেখযোগ্য উন্নয়ন হল স্মার্টফোন (উদাহরণস্বরূপ আইফোন এবং এনড্রয়েড পরিবার), যা মোবাইল ফোনের সাথে পিডিএ এর সক্ষমতাকে সমন্বিত করে, যার ফলে মোবাইল ইন্টারনেট সংযোগের অধিক প্রয়োজনীয়তা দেখা দেয়। ৩জি থেকে “মোবাইল ব্রডব্যান্ড” শব্দটির উত্‍পত্তি ঘটেছে। কারণ এর গতি এবং ক্ষমতা এটিকে ইন্টারনেট ব্রাউজিং এর টেকসই বিকল্প হিসেবে গড়ে তুলেছে।
স্বত্ব
অনুমান করা হয়েছে যে প্রায় ৮,০০০ স্বত্ব অপরিহার্য ঘোষিত হয়েছে যা ৪৮৩ প্রযুক্তিগত বিবরণীর সাথে সম্পর্কিত যা ৩জিপিপি এবং ৩জিপিপি২ স্ট্যান্ডার্ড গঠন করে। ২০০৪ সালে ১২টি কোম্পানি এই স্বত্বের ৯০% এর জন্য দায়বদ্ধ হয় (কোয়ালকম, এরিকসন, নকিয়া, মোটোরোলা, ফিলিপস, এনটিটি ডোকোমো, সিমেন্স, মিটসুবিশি, ফুজিটসু, হিটাচি, ইন্টারডিজিটাল এবং মাটসুশিটা)।
অবশ্য তখনও, ৩জি এর কিছু অপরিহার্য স্বত্ব তাদের স্বত্বধারীদের দ্বারা ঘোষিত হয় নি। মনে করা হয় যে নরটেল এবং লুসেন্টের কাছে অপ্রকাশিত কিছু স্বত্ব আছে যা ৩জি এর জন্য অপরিহার্য।
বৈশিষ্ট্যসমূহ
থ্রিজি সাধারণত তিনটি প্রযুক্তিতে গঠিত: সিডিএমএ২০০০, টিডি-এসসিডিএমএ, ডাব্লিউ-সিডিএমএ (ইউএমটিএস)।
ফাতেমা জোহরা রাণী
ফাতেমা জোহরা রাণী (জন্ম: ১১ জুলাই ১৯৫৭) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১৯ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
জন্ম ও পারিবারিক পরিচিতি
১১ জুলাই ১৯৫৭
চৈনিক বৌদ্ধ আনুশাসনিক ধর্মগ্রন্থ
বিষয়বস্তু
চৈনিক বৌদ্ধ আনুশাসনিক ধর্মগ্রন্থসমূহে প্রাথমিক বৌদ্ধ মতসম্প্রদায়ের আগম, বিনয় এবং অভিধর্ম্ম পাঠ্যের পাশাপাশি মহাযান সূত্রাবলি এবং গুহ্যবৌদ্ধ ধর্মের ধর্মগ্রন্থ অন্তর্ভুক্ত রয়েছে।
সংস্করণসমূহ
পূর্বের কিয়ানলং ত্রিপিটক (乾隆藏) এবং জিয়াক্সিং ত্রিপিটক (嘉興藏) এখনও মুদ্রিত আকারে সম্পূর্ণরূপে বিদ্যমান। ঝাওচেং জিন ত্রিপিটক হল আজ পর্যন্ত টিকে থাকা সবচেয়ে সম্পূর্ণ প্রাচীনতম ত্রিপিটক।
ত্রিপিটকা কোরিয়ানা এবং চিয়ানলং ত্রিপিটক হল একমাত্র ত্রিপিটক যার জন্য এখনও আমাদের কাছে কাঠের খণ্ডের সম্পূর্ণ সেট রয়েছে। কোরিয়ার গোর্য়ো রাজবংশের সময় ১২৩৬ থেকে ১২৫১ সালের মধ্যে ত্রিপিটকা কোরিয়ানা বা পাল্মান দায়েজাঙ্গ্য়েওং খোদাই করা হয়েছিল, ৮১,৩৪০টি কাঠের মুদ্রণ ব্লকে ৫২,৩৮২,৯৬০টি অক্ষরে কোনো ত্রুটি ছিল না। এটি দক্ষিণ কোরিয়ার হায়েইন্সা মন্দিরে সংরক্ষিত আছে।
সর্বাধিক ব্যবহৃত সংস্করণগুলির মধ্যে একটি হল Taishō Shinshū Daizōkyō ( , 大正新脩大藏經)। তাইশো যুগের নামানুসারে, একটি আধুনিক প্রমিত সংস্করণ মূলত টোক্য়োতে ১৯২৪ থেকে ১৯৩৪ সালের মধ্যে ১০০টি খণ্ডে প্রকাশিত হয়েছিল। এটি সবচেয়ে সম্পূর্ণ বিরামচিহ্নিত ত্রিপিটকগুলির মধ্যে একটি। চীনা বৌদ্ধ আনুশাসনিক ধর্মগ্রন্থের ইতিহাস, যার মধ্যে টিকে নেই এমন সংস্করণগুলিও বর্ণনামূলকসূচির ব্যবহারের মাধ্যমে অধ্যয়ন করা হয়েছে। একটি সুপরিচিত বর্ণনামূলকসূচি যা তাইশো শিন্শূ দাইজ়োক্য়ো এর অন্তর্ভুক্ত , হল কাইয়ুআন শিজিয়াও লু 開元釋教錄 (তাইশো নং: ২১৫৪)। অন্যান্য বর্ণনামূলকসূচিগুলি খণ্ড ৫৫-এ অন্তর্ভুক্ত করা হয়েছে।
ষুজ়াঙ্জিং (卍續藏) সংস্করণ, যা এই ত্রিপিটকের অন্য সংস্করণের একটি সম্পূরক, প্রায়শই  থেকে সংগৃহীত বৌদ্ধ গ্রন্থের পরিপূরক হিসাবে ব্যবহৃত হয়। জিয়াষিং ত্রিপিটক হল মিং রাজবংশ এবং ছিং রাজবংশের বৌদ্ধ গ্রন্থের একটি সম্পূরক যা সংগ্রহ করা হয়নি, এবং ১৯৮৬ সালে প্রকাশিত একটি দাজ়াঙ্জিং বু বিয়ান (大藏經補編) তাদের সম্পূরক।
ত্রিপিটকা সিনিকার চীনা পাণ্ডুলিপি (中華大藏經–漢文部份Zhonghua Dazangjing: Hanwen bufen ), আনুশাসনিক পাঠ্যের একটি নতুন সংগ্রহ, ১৯৮৩-৯৭ সালে বেইজিং -এ চুঙ্হুয়া বুক কোম্পানি দ্বারা প্রকাশিত হয়েছিল, যার ছবি ৭টি খণ্ড, ১০টি প্রাথমিক সংস্করণগুলির এবং তুনহোয়াং থেকে অনেক নতুন আবিষ্কৃত ধর্মগ্রন্থ অন্তর্ভুক্ত। নতুন-নতুন ত্রিপিটকা সিনিকা প্রকল্প রয়েছে।
ভাষা
বেশিরভাগই শাস্ত্রীয় চীনা ভাষায় লিখিত। মি ত্রিপিটক (蕃大藏經) হল টাঙ্গুৎ আনুশাসনিক বৌদ্ধধর্মগ্রন্থ। এরিক গ্রিন্স্টেড ১৯৭১ সালে নতুন দিল্লিতে টাঙ্গুৎ ত্রিপিটক শিরোনামে টাঙ্গুৎ বৌদ্ধ গ্রন্থের একটি সংগ্রহ প্রকাশ করেন। তাইশো সংস্করণে শাস্ত্রীয় জাপানী কাজ রয়েছে। তুনহোয়াং সংস্করণে পুরানো পশ্চিম অঞ্চলের ভাষায় কিছু কাজ রয়েছে। উপরে উল্লিখিত ত্রিপিটকা সিনিকার একটি তিব্বতী অংশ রয়েছে।
অ-সংগৃহীত কাজ
চীনে রচিত বেশ কয়েকটি অপ্রামাণিক সূত্র পূর্ববর্তী আনুশাসনিক ধর্মগ্রন্থগুলিতে বাদ দেওয়া হয়েছে, যেমন রচিত গল্প পশ্চিমে যাত্রা এবং চীনা লোকধর্ম সম্পর্কিত গ্রন্থ,     এবং উচ্চ রাজা অবলোকিতেশ্বর সূত্র । আধুনিক ধর্মীয় এবং পাণ্ডিত্যপূর্ণ রচনাগুলিও বাদ দেওয়া হয় তবে সেগুলি অন্যান্য বইয়ের শৃঙ্খলায়ে প্রকাশিত হয়।
২০১৬–১৭ শ্রীলঙ্কা ক্রিকেট দলের অস্ট্রেলিয়া সফর
শ্রীলঙ্কা ক্রিকেট দল তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা ফেব্রুয়ারি ২০১৭-এ অনুষ্ঠিত হয়।
মাইটোটিক ইনডেক্স
মাইটোটিক ইনডেক্স বা মাইটোটিক সূচক হলো কারও শরীরে মাইটোসিসরত কোষসংখ্যা এবং শরীরের মোট কোষসংখ্যার অনুপাত।
হুগো স্টাইনহাউস
তিনি প্রায় ১৭০ টি বৈজ্ঞানিক নিবন্ধ ও বই রচনা করেছেন, স্টাইনহাউস গণিতের অনেকগুলো শাখায় যেমন, কার্যকরী বিশ্লেষণ, জ্যামিতি, গাণিতিক যুক্তি এবং ত্রিকোনমিতিতে তার উত্তরাধিকার এবং অবদান রেখে গেছেন। উল্লেখযোগ্যভাবে তাকে গেম তত্ত্ব এবং সম্ভাব্যতা তত্ত্বের প্রাথমিক প্রতিষ্ঠাতা হিসাবে বিবেচনা করা হয় যা পরবর্তী সময়ে অন্যান্য পন্ডিতদের দ্বারা আরও ব্যাপকভাবে উন্নতি লাভ করেছে।
মাইটোটিক ইনডেক্স
উদ্দেশ্য
মাইটোটিক ইনডেক্স হলো কোষ বৃদ্ধির হার নির্ণয়ের জন্য ব্যবহৃত পরিমাপ।
হুগো স্টাইনহাউস
প্রথম জীবন এবং পড়াশোনা
স্টাইনহাউস ১৮৮৭ সালের ১৪ জানুয়ারি অস্ট্রিয়া-হাঙ্গেরির জাসলোতে এক ইহুদি বংশোদ্ভূত পরিবারে জন্মগ্রহণ করেন। তার পিতা বোগুস্লাও স্থানীয় শিল্পপতি, একটি ইট কারখানার মালিক এবং ব্যবসায়ী ছিলেন। তার মার নাম এলিভিনা, নী লিপসিৎজ। হুগোর চাচা ইগনেসি স্টেইনহাউস কোল পোলস্কির (পোলিশ সার্কেল) একজন কর্মী এবং গ্যালিসিয়া ও লোডোমেরিয়ার রাজ্যের আঞ্চলিক সংসদ গ্যালিসিয়ান ডায়েটের প্রতিনিধি ছিলেন।
হুগো ১৯০৫ সালে জাসলো মাধ্যমিক বিদ্যালয়ে পড়াশোনা শেষ করেন। তার পরিবার চেয়েছিলেন তিনি একজন প্রকৌশলী হন তবে তিনি বিমূর্ত গণিতের প্রতি আকৃষ্ট হন এবং সমসাময়িক খ্যাতিমান গণিতবিদদের রচনা নিজেই পড়া শুরু করেন। একই বছর তিনি লেম্বার্গ বিশ্ববিদ্যালয়ে দর্শন এবং গণিত বিষয়ে অধ্যয়ন শুরু করেন। ১৯০৬ সালে তিনি গোটিংগেন বিশ্ববিদ্যালয়ে চলে যান। এই বিশ্ববিদ্যালয় থেকে ১৯১১ সালে তিনি তার পিএইচডি ডিগ্রি অর্জন করেন। ডেভিড হিলবার্টের তত্ত্বাবধানে তার ডক্টরাল প্রবন্ধ রচনা করেন। তার গবেষণামূলক প্রবন্ধটির শিরোনাম ছিল নইয়ে আনউয়েনডুঙ্গেন ডেস ডিরিচলেটসচেন প্রিনজিপস ("ডিরিচ্লেটের তত্ত্বের নতুন প্রয়োগ")।
মাইটোটিক ইনডেক্স
উদ্দেশ্য
এটি নির্দিষ্ট সংখ্যক কোষের মধ্যে মাইটোসিসরত কোষের শতাংশ হিসাবে সংজ্ঞায়িত হয়। মাইটোসিস হলো দেহকোষ বিভাজিত হয়ে দুটি অপত্য কোষ পরিনত হওয়া। কোষচক্র এবং মাইটোসিসের সময়কাল বিভিন্ন ধরনের কোষে ভিন্ন হতে পারে। অত্যধিক মাইটোটিক ইনডেক্স অধিক সংখ্যক কোষ বিভাজন নির্দেশ করে। ক্যান্সার কোষগুলিতে মাইটোটিক ইনডেক্স টিস্যুর স্বাভাবিক বৃদ্ধি বা আঘাতের স্থানের কোষীয় নিরাময়ের তুলনায় অধিক হতে পারে। তাই মাইটোটিক ইনডেক্স হলো বেশিরভাগ ধরনের ক্যান্সারে কেমোথেরাপি ফলে বেঁচে থাকা এবং প্রতিক্রিয়া উভয়ই সম্পর্কে সামগ্রিক পূর্বাভাসের একটি গুরুত্বপূর্ণ বিষয়। এটি প্রবীণ জনগোষ্ঠীর ক্ষেত্রে এই মান তেমন একটা কার্যকর নাও হতে পারে। উদাহরণস্বরূপ, ৭০ বছরের বেশি বয়সী স্তন ক্যান্সারে আক্রান্ত মহিলাদের ক্ষেত্রে কম মাইটোটিক ইনডেক্সের কোন রোগনির্ণায়ক মূল্য থাকে না।
সূত্র
এখানে (P+M+A+T) হলো প্রোফেজ, মেটাফেজ, অ্যানাফেজ এবং টেলোফেজ দশার সকল কোষসংখ্যা এবং N হলো মোট কোষসংখ্যা।
হুগো স্টাইনহাউস
প্রথম জীবন এবং পড়াশোনা
প্রথম বিশ্বযুদ্ধের শুরুতে স্টাইনহাউস পোল্যান্ডে ফিরে এসে জাজেফ পিলসুডস্কির পোলিশ সৈন্যদলে কাজ করেন, তারপরে তিনি ক্র্যাকোতে বসবাস করেন।
তিনি নাস্তিক ছিলেন।
দুই বিশ্বযুদ্ধ মধ্যবর্তী সময়ে পোল্যান্ড
১৯১৬-১৯১৭ সময়কালে এবং ১৯১৮ সালে পোল্যান্ড পূর্ণ স্বাধীনতা ফিরে পাওয়ার আগে, স্টাইনহাউস  ক্র্যাকোতে কিংডম অব পোল্যান্ডের সাময়িক পুতুল রাজ্যের অভ্যন্তরীণ মন্ত্রনালয়ে কাজ করেন।
১৯১৭ সালে তিনি লেম্বার্গ বিশ্ববিদ্যালয়ে (পরে পোল্যান্ডের জান কাজিমিয়ের্জ বিশ্ববিদ্যালয়) কাজ শুরু করেন এবং ১৯২০ সালে তার অধ্যাপকত্বের যোগ্যতা অর্জন করেন। ১৯২১ সালে তিনি প্রফেসোর নাদজুচায়নে (সহযোগী অধ্যাপক) এবং ১৯২৫ সালে একই বিশ্ববিদ্যালয়ের প্রফেসোর  জুচায়নে (সম্পূর্ণ অধ্যাপক) হন। এই সময়ে তিনি লেবেসগু ইন্টিগ্রেশনের তৎকালীন কাটিং এজ তত্ত্বের উপর একটি কোর্স করছিলেন, ফ্রান্সের বাইরের কাউকে এই প্রথম এই কোর্সে ডাকা হয়।
লুইয়ে থাকাকালীন, স্টাইনহাউস লুইউ স্কুল অফ ম্যাথমেটিক্সের সহ-প্রতিষ্ঠা এবং স্কটিশ ক্যাফেতে ম্যাথমেটিসিয়ান এসোসিয়েট সঙ্ঘের সক্রিয় সদস্য ছিলেন, যদিও স্ট্যানিসলাউ উলমের মতে, সঙ্ঘের সমাবেশগুলোর চেয়ে স্টাইনহাউস সাধারণত রাস্তার চায়ের দোকান বেশি পছন্দ করতেন।
দ্বিতীয় বিশ্বযুদ্ধ
দুই বিশ্বযুদ্ধের মধ্যবর্তীকালিন সময এবং সোভিয়েত দখলের সময়, ১৯৪১ সালে নাজিদের বার্বারোসা অভিযান চলাকালে লুউউ দখল করার কিছুদিন আগে স্টাইনহাউস বিখ্যাত স্কটিশ বইয়ের সর্বশেষটি সহ দশটি সমস্যার সমাধানে অবদান রাখেন।
স্টেইনহাউস ইহুদি হওয়ার কারণে নাৎসি দখলদারিত্বের সময় প্রথমে লুউয়ে তার বন্ধুদের কাছে, পরে জামোস্কের কাছাকছি ছোট শহর ওসিকজাইনা এবং ক্র্যাকোর কাছাকাছি বার্দেচোয় লুকিয়ে থাকেন। নাৎসি বিরোধী পোলিশ প্রতিরোধকারীরা তাকে গ্রেজগার্জ ক্রোচমাল্নি নামে কিছুদিন আগে মারা যাওয়া এক বন রক্ষকের নামে বানানো ভুয়া দলিল সরবরাহ করে। এই নাম ব্যবহার করে তিনি গোপনে শিক্ষাদান করতেন (জার্মান দখলদারিত্বের সময়ে পোলদের জন্য উচ্চশিক্ষা নিষিদ্ধ ছিল)। জার্মানদের কাছে ধরা পড়লে আসন্ন মৃত্যুর সম্ভাবনা আছে জেনেও, স্টাইনহাউস কোনও রকম শিক্ষণ সামগ্রী ছাড়াই, স্মৃতি থেকে পুনর্গঠিত এবং অন্যান্য জ্ঞাত স্মৃতি রচনা লেখার পাশাপাশি তিনি জানতেন এমন সমস্ত গণিত রেকর্ড করেন, যার একটি ক্ষুদ্রতম অংশই প্রকাশিত হয়েছে।
যুদ্ধের সময় লুকিয়ে থাকা এবং নির্ভরযোগ্য সংবাদ থেকে বিচ্ছিন্ন থাকার সময়, স্টাইনহাউস নিজের জন্য স্থানীয় সংবাদমাধ্যমে প্রকাশিত বিক্ষিপ্তভাবে প্রকাশিত র্মত্যু সংবাদের ভিত্তিতে যুদ্ধক্ষেত্রে জার্মান হতাহতের সংখ্যা অনুমান করা একটি পরিসংখ্যানিক উপায় তৈরি করেছিলেন। পদ্ধতিটি মৃত্যু সংবাদদাতাদের বিবৃতির আপেক্ষিক পুনরাবৃত্তির হারের উপর নির্ভর ছিল, তার বলত যে, কারও পুত্র, করাও “দ্বিতীয় পুত্র” কারও “তৃতীয় পুত্র” ইত্যাদি।
তার ছাত্র এবং জীবনীলেখক মার্ক ক্যাকের মতে, স্টাইনহাউস তাকে বলেছিলেন যে, জার্মানরা অধিকৃত পোল্যান্ড ছেড়ে যাওয়া এবং সোভিয়েতদের পোল্যান্ডে আসার মধ্যবর্তী চব্বিশ ঘণ্টা ছিল তার জীবনের সবচেয়ে সুখের দিন ("তারা চলে গিয়েছিল, এবং তারা ছিল এখনও আসেনি")।
দ্বিতীয় বিশ্বযুদ্ধের পরে
দ্বিতীয় বিশ্বযুদ্ধের শেষ দিনগুলোতে স্টাইনহাউস, তখনও তিনি লুকিয়ে, একটি গুজব শুনেন যে লুউউ বিশ্ববিদ্যালয়কে ব্রেসলাউ (রক্লো) শহরে স্থানান্তরিত করা হবে, যা পটসডাম চুক্তির ফলে পোল্যান্ড অর্জন করে (লু্উউ সোভিয়েত ইউক্রেনের অংশ হয়ে যায়)। যদিও প্রাথমিকভাবে তিনি অনিশ্চিত ছিলেন, তিনি লডজ এবং লুব্লিন অনুষদের পদগুলোর জন্য প্রস্তাব প্রত্যাখ্যান করেন এবং সেই শহরে পাড়ি জমান যেখানে রক্লো বিশ্ববিদ্যালয়ে শিক্ষাদান শুরু করেছিলেন। সেখানে থাকাকালীন তিনি লু্উউ থেকে প্রাপ্ত স্কটিশ বইয়ের পেছনের ধারণাটি  পুনরুদ্ধার করেন, যেখানে নতুন স্কটিশ বইয়ের মাধ্যমে বিশিষ্ট এবং উচ্চাকাঙ্ক্ষী গণিতবিদরা তাদের সমাধানের জন্য প্রাপ্ত পুরষ্কারের পাশাপাশি আগ্রহের সমস্যাগুলো লিখেছিলেন। এটি সম্ভবত স্টানহাউসই ছিলেন যিনি পুরো যুদ্ধ জুড়ে লুউউ থেকে প্রাপ্ত মূল স্কটিশ বইটি সংরক্ষণ করেন এবং পরবর্তীকালে এটি স্ট্যানিসলাউ উলামের কাছে পাঠান, যিনি এটি ইংরেজিতে অনুবাদ করেন।
স্টাইনহাউসের সহায়তায় রক্লো ইউনিভার্সিটি লু্উউ বিশ্ববিদ্যালয়ের মতোই গণিতে খ্যাতি লাভ করে।
গাণিতিক অবদান
আরও দেখুন: বানাচ–স্টাইনহাউস উপপাদ্য
স্টাইনহাউস ১৭০ টিরও বেশি কাজ রচনা করেছেন। তার শিক্ষার্থী স্টিফান বানাচের মতো নয়, যিনি ক্রিয়ামূলক বিশ্লেষণের ক্ষেত্রে সংক্ষিপ্তভাবে বিশেষজ্ঞ ছিলেন, স্টাইনহাউস জ্যামিতি, সম্ভাব্যতা তত্ত্ব, কার্যকরী বিশ্লেষণ, ত্রিকোণমিতিক সূত্র এবং ফুরিয়ার সিরিজের তত্ত্বের পাশাপাশি গাণিতিক যুক্তিসহ একাধিক গাণিতিক উপ-শাখায় অবদান রেখেছিলেন। তিনি প্রায়োগিক গণিতের ক্ষেত্রেও লিখেছেন এবং উদ্যোগী হয়ে প্রকৌশলী, ভূতাত্ত্বিক, অর্থনীতিবিদ, চিকিৎসক, জীববিজ্ঞানী এবং ক্যাকের ভাষায়, "এমনকি আইনজীবী" -র সাথেও সহযোগিতা করেছেন।
সম্ভবত কার্যকরী বিশ্লেষণে তার সবচেয়ে উল্লেখযোগ্য অবদান ছিল স্টেফান বানাচের সাথে ১৯২৭ সালে দেওয়া বানাচ–স্টাইনহাউস উপপাদ্যের প্রমাণ যা বর্তমানে গণিতের এই শাখায় অন্যতম মৌলিক বিষয়।
গেমসের প্রতি তার আগ্রহ তাকে একটি কৌশলের প্রাথমিক আনুষ্ঠানিক সংজ্ঞা প্রস্তাব করতে উৎসাহিত করে, কয়েক বছর পরে জন ভন নিউম্যান আরও সম্পূর্ণ বর্ণনা দেন। ফলস্বরূপ, তাকে আধুনিক ক্রীড়া তত্ত্বের (Game theory) প্রারম্ভিক প্রতিষ্ঠাতা হিসাবে বিবেচনা করা হয়। অসীম গেমগুলোর উপর তার কাজের ফলস্বরূপ স্টাইনহাউস তার এক শিক্ষার্থী জন ম্যাক্সেলস্কির সাথে এক্সিউম অব ডিটারমিনেসি  প্রস্তাব করেছিলেন।
স্টাইনহাউস সম্ভাব্যতা তত্ত্বের প্রাথমিক অংশিধার এবং সহ-প্রতিষ্ঠাতাও ছিলেন, সেই সময়ে এটি শৈশবেই ছিল এবং এমনকি এটি গণিতের প্রকৃত অংশ হিসাবেও বিবেচিত ছিল না। তিনি মুদ্রা-নিক্ষেপণের প্রথম স্বতঃসিদ্ধ পরিমাপ-তাত্ত্বিক বর্ণনা প্রদান করেন, যা এক দশক পরে রাশিয়ান গণিতবিদ আন্দ্রে কলমোগোরভ এর সম্পূর্ণ সম্ভাব্যতার স্বতঃসিদ্ধতাকে প্রভাবিত করেছিল। দুটি ঘটনার "স্বতন্ত্র" হওয়ার অর্থ কী এবং এর সাথে একটি এলোমেলো ভেরিয়েবলকে "অভিন্নভাবে বিতরণ" করার অর্থ কী, তারও সুনির্দিষ্ট সংজ্ঞা প্রথম দিয়েছেন স্টাইনহাউস।
দ্বিতীয় বিশ্বযুদ্ধকালে আত্মগোপনের সময়, স্টাইনহাউস ন্যায্য কেক-কাটা সমস্যা নিয়ে কাজ করেছিলেন: বিভিন্ন ব্যক্তিদের মধ্যে একটি ভিন্ন ভিন্ন উত্সকে কীভাবে পছন্দানুযায়ী বিভক্ত করা যায় যাতে প্রতিটি ব্যক্তি বিশ্বাস করে যে তিনি একটি আনুপাতিক অংশ পেয়েছেন। স্টাইনহাউসের কাজ ন্যায্য কেক-কাটা সমস্যার আধুনিক গবেষণা শুরু করেছে।
উত্তরাধিকার
কথিত আছে যে ১৯১৬ সালে পোল্যান্ডের গণিতবিদ স্টিফান বানাচকে "আবিষ্কার করেছিলেন", যখন তিনি ক্র্যাকো পার্কে কাউকে "লেবেসগু ইন্টিগ্রাল" শব্দটি বলতে শুনেন (স্টেইনহাউস বানচকে তার "সবচেয়ে বড় অঙ্কের আবিষ্কার" বলে অভিহিত করেছিলেন)। বানাচ এবং পার্কে আলোচনায় অন্য অংশগ্রহণকারী অটো নিকডিয়ামের সাথে একত্রিত হয়ে স্টাইনহাউস  ম্যাথমেটিক্যাল সোসাইটি অব ক্র্যাকো শুরু করেছিলেন, যা পরবর্তীতে পোলিশ ম্যাথমেটিক্যাল সোসাইটিতে পরিনত হয়। তিনি পিএইউ (দি পোলিশ একাডেমি অফ লার্নিং) এবং পিএএন (দি পোলিশ একাডেমি অফ সায়েন্সেস), পিটিএম (দি পোলিশ ম্যাথমেটিক্যাল সোসাইটি), রোকালাওস্কি টাওয়ারজিস্টো নউকোয়ে (রক্লো সায়েন্টিফিক সোসাইটি) পাশাপাশি অনেক আন্তর্জাতিক বৈজ্ঞানিক সমিতি এবং বিজ্ঞান একাডেমির সদস্য ছিলেন।
স্টাইনহাউস ১৯২১ সালে ফান্ডামেন্টা ম্যাথমেটিকায় প্রথম একটি নিবন্ধও প্রকাশ করেন। তিনি স্টেফান বানাচ (১৯২৯) এর সাথে স্টুডিয়া ম্যাথামেটিকা প্রতিষ্ঠা করেন, এবং জাস্টোসোভানিয়া মেটাম্যাটিকি (গণিতের প্রয়োগসমূহ, ১৯৫৩), কলোকিয়াম ম্যাথমেটিকাম ও মনোগ্রাফি মেটেমেটিকনে (গাণিতিক মনোগ্রাফ) প্রতিষ্ঠা করেছিলেন।
তিনি ওয়ারস বিশ্ববিদ্যালয় (১৯৫৮), রক্লো মেডিকেল একাডেমি (১৯৬১), পজনান বিশ্ববিদ্যালয় (১৯৬৩) এবং রক্লো বিশ্ববিদ্যালয় (১৯৬৫) থেকে সম্মানসূচক ডক্টরেট ডিগ্রি লাভ করেন।
স্টাইনহাউসের বেশ কয়েকটি বিদেশী ভাষার পুরো দখল ছিল এবং তিনি তার বাণীর জন্য খ্যাতি অর্জন করেছিলেন যে, তার সবচেয়ে বিখ্যাতগুলো নিয়ে পোলিশ, ফরাসি এবং লাতিন ভাষায় একটি পুস্তিকা  মৃত্যুর পর প্রকাশিত হয়।
পরিবার
তার মেয়ে লিডিয়া স্টাইনহাউস জ্যান কোটের সাথে বিবাহবন্ধনে আবদ্ধ হন।
সমাধি
স্টাইনহাউসকে পোল্যান্ডের রোকলাওয়ের সেপোল্নোর সিমেন্টার্জ সোয়েতেজ রডজিনিতে সমাহিত করা হয়।
১ নভেম্বর, ২০১৭-এ, বিতর্ক দেখা দেয় যখন রক্লো বিশ্ববিদ্যালয় ২০২২ সাল পর্যন্ত তার সমাধির রাখার জন্য মেয়াদ শেষ হওয়ার পরেও তার কবরের জন্য অর্থ প্রদানের কোনও পদক্ষেপ নেয়নি কারণ মনে করা হয় যে এর "অর্থ নেই"। রাফাল ডুটকিউভিচকে কিছু না করার জন্য ব্যাপক সমালোচনা করা হয়। এলোমেলো লোকেরা দাতব্য ব্যবস্থা করে এবং কবরটি টিকে থাকার জন্য অর্থ প্রদান করে।
মোহাম্মদ মাহফুজ উল্লাহ
মোহাম্মদ মাহফুজ উল্লাহ (১ জানুয়ারি ১৯৩৬ – ২৯ ডিসেম্বর ২০১৩) বাংলাদেশের সাহিত্যিক, কবি ও সাংবাদিক যিনি বাংলা ভাষা আন্দোলন কর্মী ছিলেন। ভাষা ও সাহিত্যে বিশেষ অবদানের জন্য ২০০৭ সালে তিনি রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।
প্রাথমিক জীবন
মোহাম্মদ মাহফুজ উল্লাহ ১ জানুয়ারি ১৯৩৬ সালে ব্রাহ্মণবাড়িয়ার আশুগঞ্জের নাওঘাট গ্রামে জন্মগ্রহণ করেন। নাওঘাট সরকারি প্রাথমিক বিদ্যালয় থেকে তিনি প্রাথমিক শিক্ষা সমাপ্ত করে ১৯৫০ সালে তালশহর হাই স্কুল থেকে ম্যাট্রিকুলেশন পাশ করেন। এর পর ঢাকা কলেজ থেকে ১৯৫২ সালে আইএ ও ১৯৫৫ সালে বিএ পাশ করেন। ঢাকা বিশ্ববিদ্যালয়ের বাংলা বিভাগের ১৯৫৫-১৯৫৬ শিক্ষাবর্ষে ভর্তি হয়ে তিনি শিক্ষাজীবনের ইতিটানেন।
তিনি বিবাহিত এবং দুই ছেলে ও এক মেয়ের জনক। সুরকার মকসুদ জামিল মিন্টু তার ছেলে।
কর্মজীবন
মোহাম্মদ মাহফুজ উল্লাহ ১৯৫২ সালের বাংলা ভাষা আন্দোলনে সক্রিয় ভূমিকা পালন করেন।
তিনি অধুনালুপ্ত দৈনিক বাংলার সিনিয়র সহসম্পাদক ছিলেন। ছিলেন মাসিক 'দ্যুতি' পত্রিকার সহসম্পাদক। মাসিক মাহে নও পত্রিকায় ১৯৫৬ থেকে ১৯৬১ সাল পর্যন্ত সহসম্পাদক, দৈনিক জেহাদ পত্রিকায় ১৯৬১ থেকে ১৯৬২ সাল পর্যন্ত সাহিত্য সম্পাদক। মাসিক পুবালি পত্রিকায় ১৯৬১ থেকে ১৯৬৭ সাল পর্যন্ত সহসম্পাদক, দৈনিক বাংলা (সাবেক পাকিস্তান) পত্রিকায় ১৯৬৪ থেকে ১৯৯৭ সাল পর্যন্ত সিনিয়র সহকারী সম্পদক।
নজরুল ইনস্টিটিউট ১৯৭৯ সালে প্রতিষ্ঠা হলে প্রতিষ্ঠাকালীন সময় থেকে নির্বাহী সদস্য ও নজরুল প্রত্রিকার প্রধান উপদেষ্টা, পরবর্তীতে নিবার্হী পরিচালক হিসেবে ১৯৮৫ থেকে ১৯৯৫ সাল পর্যন্ত দায়িত্ব পালন করেন। বাংলাদেশ শিল্পকলা একাডেমীর পরিচালনা পরিষদের সদস্য ছিলেন। ছিলেন বাংলাদেশ জাতীয় জাদুঘরের প্রযত্ন পরিষদের (২০০৩-২০০৫) সদস্য।
তিনি ছিলেন নজরুল ইসলাম ও ফররুখ গবেষক। রবীন্দ্র গবেষণায়তেও তার খ্যাতি ছিল।
গ্রন্থ
মাহফুজ উল্লাহর জাতীয় কবি কাজী নজরুল ইসলামের ওপরে বেশ কয়েকটি গবেষণা গ্রন্থ রয়েছে। তার কবিতা স্নাতকের পাঠ্য বইয়ে অন্তর্ভুক্ত। তার উল্লেখযোগ্য প্রকাশিত গ্রন্থের মধ্যে রয়েছে: -
মৃত্যু
মোহাম্মদ মাহফুজ উল্লাহ ২৯ ডিসেম্বর ২০১৩ সালে ঢাকার মিরপুরে মৃত্যুবরণ করেন। মিরপুর বুদ্ধিজীবী কবরস্থানে তাকে সমাহিত করা হয়।
আশুতোষ রানা
আশুতোষ রানা রামনারায়ণ নিখরা (জন্ম ১০ নভেম্বর ১৯৬৭), পেশাগতভাবে আশুতোষ রানা নামে পরিচিত, হলেন একজন ভারতীয় অভিনেতা। তিনি মারাঠি, তেলুগু, কন্নড়, তামিল ও হিন্দি ভাষার চলচ্চিত্রে অভিনয় করেন। এছাড়া তিনি ভারতীয় টেলিভিশন অনুষ্ঠানেও কাজ করে থাকেন। তিনি দুশমন (১৯৯৮) ও সংঘর্ষ (১৯৯৯) চলচ্চিত্রে অভিনয় করে টানা দুবার শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার অর্জন করেন।
প্রারম্ভিক জীবন
রানা ১৯৬৭ সালের ১০ই নভেম্বর মধ্যপ্রদেশ রাজ্যের নরসিংহপুর জেলার গাদারওয়ারায় জন্মগ্রহণ করেন। তার শৈশব কাটে গাদারওয়ারায় এবং সেখানে তিনি প্রাথমিক বিদ্যালয়ের পাঠ সমাপ্ত করেন। তিনি স্থানীয় রামলীলা নাটকে রাবণের চরিত্রে অভিনয় করতেন।
তিনি পরবর্তী কালে নতুন দিল্লির ন্যাশনাল স্কুল অব ড্রামায় অভিনয় বিষয়ে অধ্যয়ন করেন। তিনি পৃথ্বী থিয়েটারে মঞ্চগুরু সত্যদেব দুবের সাথে অনেক মঞ্চনাটকে কাজ করেছেন।